[{"text_idx": "#000003", "text": "AvalehtMeie inimesedAnname au! Tunnustame la\u0308bi Sinilillekampaanias..."}, {"text_idx": "#000006", "text": "Veteranide su\u0308mboliks oleva Sinilille kandmisega saab igau\u0308ks na\u0308idata, et va\u0308a\u0308rtustab veteranide panust meie u\u0308hise julgeoleku heaks."}, {"text_idx": "#000008", "text": "Kaheksandat aastat peetava Sinilillekampaania eesma\u0308rk on kutsuda inimesi u\u0308les kandma Sinilille ma\u0308rki Kaitseva\u0308e ja Kaitseliidu veteranide ja nende la\u0308hedaste toetamiseks."}, {"text_idx": "#000010", "text": "Sel aastal kogutakse annetusi, et toetada veterane, nende la\u0308hedasi ning tervishoiu-ja spordivaldkonda laiemalt. Sinilille su\u0308mboolika mu\u0308u\u0308gist saadava tuluga aidatakse Narva Haiglal soetada vajalikke seadmeid, MTU\u0308 Peaasjal ja\u0308tkata tegevust vaimse terviseedendamisel, Viljandi linnal rajada va\u0308lijo\u0303usaali ning Eesti Invaspordi Liidul edendada erivajadustega inimeste sporti."}, {"text_idx": "#000011", "text": "Kampaania kestab 1. aprillist kuni 30. aprillini. Antud perioodil saab Sinilillesu\u0308mboolikat soetada ja seela\u0308bi annetust teha mitmetes mu\u0308u\u0308gipunktides, sealhulgas kontaktivabalt. Koosto\u0308o\u0308s Itella Smartpostiga saab kampaaniatooteid soetada, tellides toote otse postiautomaati kodulehelt.\nLihulas on Sinilillema\u0308rk vo\u0303imalik soetada COOP Ehituskeskusest ja COOP Universaalist."}, {"text_idx": "#000013", "text": "Seekordne Sinilillekampaania kutsub veteranidele au andma olles u\u0308ksinda aktiivne.\nVeterani va\u0308ljakutses osalemiseks tuleb joosta u\u0308ldfu\u0308u\u0308silise testi distantsi 3.2 kilomeetrit. Ja\u0308a\u0308dvusta tegevus fotona vo\u0303i videopildis, lae u\u0308les saadud tulemus ja jaga seda sotsiaalmeedias, kasutades teematrelle #veteraniva\u0308ljakutse. Seeja\u0308rel nimeta ja\u0308rgmised 3 so\u0303pra, kes vo\u0303iksid samuti va\u0308ljakutsest osa vo\u0303tta!"}, {"text_idx": "#000015", "text": "Lisaks Sinilille virtuaaljooksule kutsub sel aastal toetajapartner Half An Hour Power u\u0308les osalema terve kuu kestval Sinilillera\u0308nnakul, mille 10-eurosest osalustasust 2 \u20ac la\u0308heb kampaania toetuseks. Osalejad liiguvad vastavalt la\u0308bitud treeningkilomeetritele interaktiivsel Eesti kaardil, ku\u0308lastades kaitseva\u0308eu\u0308ksusi. Ta\u0308psem info ja ra\u0308nnaku juhend on leitav: Sinilillera\u0308nnak 2021"}]